Síðastliðið vor lést ung kona eftir átök við lögreglumenn sem höfðu afskipti af henni þegar hún var í geðrofsástandi . Lögreglumennirnir voru ekki ákærðir fyrir brot í starfi þrátt fyrir að réttarmeinafræðingur fullyrði að aðgerðir þeirra hafi átt umtalsverðan þátt í dauða hennar . Í Kompás ræðum við við foreldra konunnar sem telja lögreglu hafa farið offari við handtökuna . Fjórða konan hefur tilkynnt lögreglu um meint kynferðisbrot Kristjáns Gunnars Valdimarssonar , lektors við Háskóla Íslands . Kristjáni var sleppt úr haldi lögreglu í dag eftir að Héraðsdómur Reykjavíkur hafnaði áframhaldandi gæsluvarðhaldi yfir honum . Úrskurðurinn hefur verið kærður til Landsréttar sem tekur hann að öllum líkindum ekki fyrir fyrr en á nýju ári . " Það kæmi okkur ekki á óvart þótt það kæmu fleiri kærur , þær hafa hins vegar ekki komið . Það eru kærur frá þremur konum sem eru til rannsóknar í málinu . Svo verður tíminn bara að leiða það í ljós hvort að þeim fjölgi , “ segir Karl Steinar , yfirlögregluþjónn hjá miðlægri rannsóknardeild .